Ծնվել է 1977թ. մարտի 18-ին, Երևանում: 1994թ. ավարտել է Երևանի Սախարովի անվան թիվ 69 միջնակարգ դպրոցը: 1999-2002թթ սովորել է Հ.Բեկնազարյանի անվան «Հայֆիլմ» կինոստուդիայում: 2000-03թթ աշխատել է «Արդինի» ստուդիայում` որպես դերասան: 2001թ. մասնակցել է Հայաստանի ՈւՀԱ բարձրագույն լիգայի խաղերին և դարձել հաղթող, որից հետո ընդգրկվել է «Արմյանսկի պրոեկտ» ՈւՀԱ թիմ և մասնակցել Ռուսաստանի բարձրագույն լիգայի խաղերին: Հանդես է գալիս հիմնականում հումորային ժանրում: 2006թ. եղել է «32 ատամ» հումորային ակումբի հիմնդիրներից մեկը և հանդես է եկել որպես դերասան: 2010-15թթ հանդես է եկել «Վիտամին ակումբ» հումորային շոու-նախագծում` որպես դերասան: Հյուրախաղերով եղել է մի շարք երկրներում, նկարահանվել բազմաթիվ գովազդային հոլովակներում, ֆիլմերում: